
REZUMATUL CURSULUI 


BAZELE TEORETICE ŞI METODOLOGICE ALE EXPERIMENTULUI. 
TEHNICI PSIHOFIZIOLOGICE. DESIGNUL EXPERIMENTAL sl 
DETERMINĂRI SENZORIALE 
1. METODA EXPERIMENTALĂ ÎN PSIHOLOGIE 

1.1. Delimitări conceptuale; obiective, scopuri şi organizarea teoretică şi practică a cursului. 
Psihologia experimentală este complementară altor metode de investigație din serviciul psihologiei 
(metoda observaţiei, metoda testelor, psihodiagnostic etc.) ca şi psihologiei generale („Fundamentele 
psihologiei”) în ansamblu. În acest context, ea realizează o mai bună adâncire a noțiunilor însuşite la alte 
discipline psihologice, prin fixarea acestora pe suportul cauzal-explicativ. Cursul şi practicumul de 
psihologie experimentală se detaşează net ca discipline cu mare pondere în pregătirea profesională a 
psihologilor ca cercetători şi practicieni. 

1.2. Definirea experimentului din psihologie. Experimentul are meritul că nu aşteaptă ca 
fenomenul să se producă „de la sine”, ca în cazul observaţiei, ci se provoacă în condiții determinate, 
consemnând cu rigurozitate datele obţinute. Tocmai acest caracter de rigoare pe care experimentul îl 
imprimă dezvăluirii şi consemnării faptelor l-a impus cercetărilor, ca metodă preferată. P. Fraisse 
consideră psihologia experimentală ca fiind „suma de cunoştinţe achiziționate în psihologie prin utilizarea 
metodei experimentale”. Psihologia experimentală reprezintă ansamblul principiilor, normelor şi regulilor 
care stau la baza organizării şi desfăşurării experimentului în psiho-logie, cu scopul obținerii de date 
verificate asupra realității psihice. 

1.3. Scurt istoric al metodei experimentale. Aplicarea metodei experimentale la studiul activității 
psihice s-a impus în a doua jumătate a secolului al XIX-lea, mai precis în anul 1879, o dată cu înființarea 
primului laborator de psihologie de către Wilhelm Wundt (1832-1920). Laboratorul de psiho-logie al 
Universităţii din Bucureşti a fost înființat în anul 1906 de profesorul Constantin Rădulescu-Motru, care se 
formase în laboratorul lui Wundt de la Lepzig şi în cel organizat de Beaunis şi Binet la Sorbona (Paris). 

Contribuții însemnate la conturarea psihologiei experimentale au adus şi o serie de cercetători de alte 
specialități (fizicieni, astronomi), care au evidenţiat date experimentale, uneori cu totul întâmplător. Astfel, 
fizicianul Joseph Sauveur de la Flèche (1653-1716) a determinat frecvenţa sunetelor din registrul audibil; 
fizicianul Philippe de la Hire (1640-1718) face observații asupra imaginilor consecutive, iar chimistul J. 
Darcet măsoară durata acestora (1777); astronomul W. Herschell (1738-1822) stabileşte legi de adaptare a 
Venturi determină întinderea câmpului vizual (1791); fizicianul-optician francez Pierre Bouguer (1698- 
1758) a formalizat matematic, pentru prima dată, raportul dintre excitație şi senzație. De asemenea, este 
notabilă contribuţia astronomilor Bessel, Exner ş.a. la cunoaşterea unor date asupra timpului de reacție, ca 
şi a tehnicilor de măsurare a lui. Lucrarea lui G. Th. Fechner (1801-1887), Elemente der Psychophysik 
(„Elemente de psihofizică”), apărută în 1860, semnează, în fapt, actul de naştere al psihologiei 
experimentale. 

1.4. Particularităţile experimentului. Experimentul reprezintă o organizare metodică (rațională şi 
practică) de tip special în care cercetătorul provoacă faptele, pentru a le dezvălui conexiunile. Această 
caracteristică de provocabilitate a faptelor este esențială pentru definirea experimentului. Respectând 
condiţiile în care un fenomen a fost provocat, el poate fi reprodus ori de câte ori este necesar şi aceasta 
constituie cea de-a doua caracteristică a sa, repetabilitatea. Comportamentul astfel obținut, împreună cu 
factorii care l-au determinat, constituie un model experimental, iar acţiunea de obținere a lui reprezintă 
modelarea experimentală. 

1.5. Variabile implicate în experiment. Factorii manipulaţi de experimentator pentru determinarea 
unui comportament compun variabila independentă (condiția de stimulare). Variabila independentă poate 
avea diverse grade de complexitate şi un registru infinit de variaţii cantitative şi calitative. Factorul 
determinat de condiţia de stimulare şi vizat de experiment poartă denumirea de variabilă dependentă 
(răspuns). Relaţia dintre variabila independentă şi cea dependentă este de cauză — efect. Variabila 
dependentă este efectul obținut de condiția de stimulare asupra unor caracteristici comportamentale, 
determinate experimental. 


Variabila dependentă este alcătuită din răspunsurile subiectului la modificările condiţiei de stimulare 
şi are, la rândul ei, grade diferite de complexitate, de la reacţiile simple şi repetitive, până la strategiile de 
decizie. Modificările variabilei independente se reflectă în variațiile răspunsului prin medierea variabilei 
intermediare, reprezentată de personalitatea subiectului (motivații, atitudini, emoţii etc.). 

1.6. Controlul variabilelor. Pentru a neutraliza efectele variabilelor străine demersului experimental 
se pot folosi unele procedee, după cum urmează: 

a) izolarea subiectului în încăperi speciale (laborator) unde condiția de stimulare (variabila independentă) 
este riguros controlată de experimentator; 

b) menținerea constantă a variabilelor străine identificate (dacă nu au putut fi eliminate); 

c) balansarea efectelor variabilelor străine pentru a avea efecte similare atât la grupul experimental, 
cât şi la cel de control; 

d) contrabalansarea sau rotația: de exemplu, dacă studiem efectele zgomotului asupra activității, 
alternăm condițiile de linişte şi zgomot (A şi B) pentru a neutraliza efectele învățării; 

e) controlul variabilei răspuns se realizează implicit dacă se ține sub un control riguros condiția de 
stimulare. De asemenea se obține prin crearea unei atitudini cooperante din partea subiectului, care nu trebuie 
să fie stresat de consecințele posibile ale experimentului (în special la elevi şi studenți). 


2. COMPONENTELE CERCETĂRII EXPERIMENTALE 
(PROIECTUL EXPERIMENTAL) 

2.1. Ipoteza. Constituie unul din momentele esențiale ale demersului rațional. Izvorâtă din 
observarea faptelor, ipoteza reprezintă proiecția raţională anticipativă (predictivă) asupra probabilității 
existenței unei relaţii între aceste fapte. După elaborare, ipoteza este verificată experimental, prin 
modelarea variabilelor pe care le implică şi probată (controlată) statistic în baza prelucării rezultatelor 
obţinute. Ipoteza porneşte de la afirmarea existenţei unei diferenţe între variabilele dependente ale unor 
grupuri de subiecți, ca urmare a condiţiei de stimulare. Spre deosebire de ea, ipoteza nulă (statistică) 
neagă existenţa vreunei diferențe semnificative între aceste grupuri, considerând că rezultatele obținute se 
datoresc întâmplării. Pentru verificare, se face prelucrarea statistică a datelor cu ajutorul testelor de 
semnificație (Z, t, Karel 

O bună ipoteză trebuie să îndeplinească următoarele condiţii: să fie verificabilă, economică, 
verosimilă şi să poată fi cuantificabilă. 

2.2. Organizarea experimentului: selecţia subiecţilor. Pentru ca datele obținute să poată fi 
comparabile, într-un experiment se utilizează, de regulă, două grupuri de subiecți: unul dintre acestea, la 
care se aplică condiția de stimulare, se va numi grupul experimental, iar celălalt, la care nu se aplică 
această condiție, se numeşte grup de control. Subiecţii, selectaţi dintr-o populaţie dată, trebuie să fie 
eşantioane reprezentative pentru acea populație. 


2.3. Tipurile de experiment 

a) Experimentul de confirmare este, în fapt, experimentul „clasic”, care provoacă fenomenul în 
condiţii controlate pentru a verifica supoziţia ipotezei. 

b) Experimentul de laborator indică locul unde se desfăşoară cercetarea. Are servitutea că 
artificializează faptele, dar este mai riguros pentru că beneficiază de aparatura din dotare. 

c) Experimentul natural se realizează în locul unde subiecții îşi desfăşoară activitatea. 

d) Experimentul psihopedagogic vizează componentele procesului instructiv-educativ. 

e) Experimentul invocat (ex post facto) este acela la care variabila independentă este 
nonexperimentală. 

f) Experimentul funcțional urmăreşte covariaţia sistematică dintre variabila independentă şi cea 
dependentă, stabilind, astfel, relaţia funcţională dintre ele. 

g) În experimentul factorial se aleg doar două valori ale variabilei stimul (ex. prezenţa sau absența 
zgomotului) şi se urmăreşte efectul acestora asupra variabilei dependente (ex. concentrarea atenției). 


h) Experimentul explorator („ce se întâmplă dacă”) şi experimentul pilot se folosesc ca cercetări 
preliminare şi îşi propun, primul să identifice prin pretestare efectele posibile ale unei variabile, iar cel de- 
al doilea să verifice, pe un număr mic de subiecţi, o procedură mai eficace pentru experimentul propriu- 
ZIS. 

2.4. Prelucrarea şi interpretarea datelor. Pentru validarea ipotezei se folosesc anumite teste 
statistice de semnificaţie, ca de exemplu, testul „t” (Student) care arată gradul de semnificaţie dintre 
rezultatele medii ale celor două grupuri de subiecți (experimental şi de control). Dacă valoare lui „t” sau x 
(tipătrat) — primul pentru medii şi cel de al doilea pentru frecvențe — are o probabilitate (P) de 0,05 sau 
mai mică (p < 0,5) atunci, cu un risc de eroare de 5%, ipoteza nulă va fi respinsă şi se va confirma ipoteza 
de cercetare. Prin urmare, pentru ca ipoteza de cercetare să se confirme este necesar ca diferențele dintre 
grupele de subiecţi să fie semnificative, respectiv legice, iar direcția prevăzută a acestor diferenţe să fie 
validată statistic. 


2.5. Test şi experiment. Participarea activă a cercetătorului în provocarea fenomenului, specifică 
pentru experiment, o întâlnim şi în cazul testului. Dar în vreme ce experimentul urmăreşte efectul 
modificărilor variabilei independente asupra variabilei răspuns, pentru a explica raporturile de cauzalitate 
dintre ele, testul se interesează doar de măsurarea răspunsului ca atare şi compararea lui cu baremul (media 
statistică). 


3. TEHNICI PSIHOFIZIOLOGICE 

3.1. Tehnica electroencefalografică (E.E.G.). Electrogeneza cerebrală (producerea de potenţiale 
electrice de creier), cunoscută încă înainte de 1900, a fost perfecționată de psihiatrul german Haus Berger 
în anul 1929 (în lucrarea sa Asupra electroencefalogramei la om). Tehnica e.e.g. a fost utilizată şi de 
ilustrul neurolog român Gheorghe Marinescu în cercetările sale. 

E.E.G. are la om, în mod obişnuit, patru tipuri, de unde (V. Voiculescu, M. 
Steriade, Din istoria cunoaşterii creierului, Editura Ştiinţifică, Bucureşti, 1963, p. 199): 

a) Undele alfa (0) cu o frecvenţă de 8-12 cps (cicli pe secundă) şi o amplitudine între 5 şi 100 
Microvolți; 

b) Undele beta (P) cu frecvenţă de 14-30 cps şi amplitudinea de 15-25 uv; 

c) Undele teta (9) cu frecvenţa de 4-7 cps şi amplitudinea de 10-20 uv; 

d) Undele delta (ò) cu frecvenţa de 1-7 cps şi amplitudinea de până la 200 uv. 

Cum se observă, ritmurile 0 şi ô au un ritm mai lent decât a şi B. Ele caracterizează activitatea 
bioelectrică a creierului din anumite zone (regiuni), în timpul somnului, dar pot reprezenta şi anumite stări 
patologice (focare epileptogene, tumori cerebrale). În consecință, traseele 0 şi 5 prezintă interes pentru 
neurolog. Pentru psiholog o importanță deosebită o au undele o şi D Ritmul o caracterizează starea de 
relaxare senzorială şi mintală a subiectului. Ritmul B apare în momentul întreruperii situaţiei de repaos 
senzorial şi mintal, astfel încât caracterizează intrarea creierului în stare de activitate intensă. Depresia 
traseului œ şi înlocuirea lui cu B, în primele momente ale administrării stimulului extern, marchează 
apariția reacției de orientare. 


3.2. Tehnici de înregistrare a modificărilor respiratorii. Înregistrarea modificărilor respiratorii (în 
amplitudine şi frecvență) se face cu ajutorul diferitelor tipuri de pneumografe. 

Pneumograful este format dintr-un mangon de cauciuc, lung de aprox. 30 cm. şi lat de cca 4 cm. care 
se leagă la toracele subiectului în regiunea diafragmei (deasupra ei). Pneumograful este prevăzut la capete 
cu 2 şireturi de pânză care se prind la spate, astfel încât manşonul de cauciuc să adere lejer la toracele 
subiectului. În partea centrală, manşonul este prevăzut cu un ştuț (ţeavă de legătură) prin care sunt 
colectate variațiile de aer din interiorul său, datorate mişcărilor cutiei toracice din timpul respirației. Aceste 
variaţii ale volumului de aer sunt transmise, prin intermediul unui tub de cauciuc (furtun), la o capsulă de 
înregistrare (capsulă Marey). 

Kimograful este un aparat de înregistrare format dintr-un tambur (cilindru) metalic care se învârteşte 
(roteşte) cu ajutorul unor dispozitive diferite. Kimografele mai vechi erau acționate cu ajutorul unui 


mecanism de ceasornic (arc), iar viteza se regla cu aripioare de frânare a aerului. Kimografele mai noi sunt 
acționate de motoraşe electrice (electrokimografe) cu viteză reglabilă automat. De menționat că inventarea 
kimografului, în a doua jumătate a secolului al XIX-lea, a impulsionat cercetarea experimentală din 
psihologie, dotând laboratoarele abia înființate cu dispozitive de înregistrare grafică a datelor. Cercetarea 
ştiinţifică actuală beneficiază de recordere mult îmbunătățite, mergând până la stocarea pe calculator a 
datelor experimentale. 

De observat: modificările respiratorii reprezintă un bun barometru al trăirilor afective ale 

individului, răspunzând, printr-o componentă neurovegetativă, naturii şi intensității situației afective 
date. Capacitatea de inducție empatică (identificarea cu personajul) poate fi determinată, printre altele, şi 
pe baza apariţiei unor modificări respiratorii corespunzătoare. 

3.3. Tehnici de înregistrare a modificărilor circulatorii. Mai direct legate de procesele afective, pe 
care le însoțesc şi le exprimă specific, modificările circulatorii pot fi puse în evidență cu ajutorul unor 
tehnici variate, în funcție de domeniul lor de referință. Astfel, se practică determinări ale variațiilor de 
presiune şi de volum ale sângelui cu ajutorul sfiemomanometrelor şi pletismografelor. Un indicator prețios 
pentru psiholog îl reprezintă ritmicitatea şi presiunea pulsului care, cum se ştie, suferă anumite variații în 
timpul desfăşurării proceselor afective, al apariției reacției de orientare şi, în general, în realizarea oricărei 
sarcini experi-mentale. Modificările pulsului se pot înregistra cu ajutorul sfiemografului sau 
cardiografului, care au diferite forme în funcție, în primul rând, de locul de prelevare (radial, carotidian) şi, 
în al doilea rând, de complexitatea lor constructivă. Funcţional, toate aceste dispozitive se bazează pe 
principiul preluării variațiilor de presiune din zona vasculară sau cardiacă, deasupra cărora sunt montate, şi 
transmiterea acestor variaţii la o capsulă Marey care le înregistrează pe kimograf (sau alt dispozitiv de 
înregistrare). 


3.4. Cronaximetria. Reobaza (pragul galvanic) reprezintă intensitatea cea mai mică a unui curent 
electric, care este capabil să provoace o reacție motorie (prima secusă musculară). Louis Lapique a 
introdus funcția de timp necesar unui curent, de valoare dublă reobazei, să determine un răspuns motor. În 
afară de valoarea sa de electrodiagnostic clinic în leziunile nervilor periferici (şi de recuperare 
neuromotorie), cronaximetria reprezintă o modalitate eficientă de explorare a sensibilităţii 
neuromusculare. 

3.5. Electromiografia (EMG). Electrogeneza musculară poate fi pusă în evidență cu ajutorul 
electromiografului. Acesta este un aparat de captare a biopotenţialelor electrice din muşchi cu ajutorul 
electrozilor, de amplificare şi de redare a lor (grafică sau vizuală, pe ecranul unui osciloscop). Electrozii 
e.m.g. se montează în funcţie de natura cercetării, fie în masa musculară cu ajutorul unor sonde speciale ( 
ace de captare), fie deasupra unui mușchi sau grup de muşchi. În Laboratorul de psihologie se fac 
înregistrări ale biopotenţialelor musculare superficiale, cu electrozi montați pe piele (pe frunte în cazul 
cercetărilor asupra proceselor afective). 

3.6. Reacţia electrodermală (R.E.D). Modificările rezistenţei electrice a pielii sunt obiectivate 
sub forma unor variaţii ale rezistenţei unui ohmetru foarte sensibil (de clasa 10°, de exemplu). În 
dotarea laboratoarelor de psihologie există multe tipuri constructive de galvanometre, care au diverse 
grade de sensibilitate. R.E.D. este un bun indicator al stărilor emoţionale. A fost o vreme când r.e.d. a 
fost considerat un indicator sigur şi comod al gradului de încărcare emoţională. Psihogalvanometrele au 
fost folosite pentru a-i detecta pe cei care ascund adevărul (aşa-numitele „detectoare de minciuni”), în 
special în cercetarea judiciară. Astăzi, în acest scop, sunt utilizate poligrafe complexe care înregistrează, 
simultan, mai multe variabile neuro-vegetative, a căror relevanţă se poate aprecia prin corelația dintre 
ele şi stimulul administrat subiectului. 


3.7. Timpul de reacţie (t.r.). Unul dintre indicatorii psihofiziologici cu o largă utilizare în 
laboratoarele de psihologie (transporturi, industrie, clinică) este timpul de reacție. 

În mod obişnuit, t.r. defineşte intervalul de timp dintre stimul şi răspuns. Prin urmare, t.r. măsoară 
viteza cu care subiectul răspunde la o sarcină experimentală dată. Aparatura de măsurare trebuie să fie 
prevăzută cu dispozitive de prezentare controlată a stimulilor şi cu instrumente de măsurare a timpului. 
Astfel de tehnici au suferit îmbunătăţiri permanente de-a lungul vremii. În dotarea unui laborator de 


psihologie se află dispozitive dintre cele mai variate pentru măsurarea t.r.: cronoscoape clasice (cu 
mecanism de ceasornic), cronoscoape electrice; cronoscoape electronice cu afişare digitală (numerică); 
programarea pe calculator a t.r. (cu ajutorul unei interfeţe pentru prezentarea stimulilor şi prelevarea 
reacţiilor subiectului). În cazul unor reacţii cu durate mai mari de timp (aşa cum sunt performanţele 
sportive şi, în general, reacţiile mai complexe) se pot utiliza cronometrele obişnuite (1/10 sau 1/5 secunde). 


4. DEMONSTRAŢII ŞI LUCRĂRI PRACTICE ÎN DOMENIUL SENZAȚIILOR 

4.1. Sensibilitatea cutanată 
subiectul, cu ochii închişi, trebuie să sesizeze atingerea pielii din diferite zone cu o bucată de vată. 

b) Pentru determinarea pragului spațial tactil (minim separabile) se utilizează esteziometrul (Weber, 
Spearman, Von Frey sau alt tip). Acesta are forma unui şubler cu 2 vârfuri ascuţite la partea de închidere, 
citirea fiind identică cu a unui şubler obişnuit (grad de precizie 1/10 ™/m) Procedură: se atinge pielea 
subiectului din diferite zone (spre exemplu frunte, antebraț, vârful degetelor) cu cele 2 ace ale 
esteziometrului şi i se cere să aprecieze momentul când simte 2 atingeri. Se citeşte deschiderea în 
milimetri şi zecimi de milimetri la care subiectul a făcut aprecierea. Se calculează, pe un număr mare de 
încercări (aprox. 30-40), media acestor măsurători particulare. Se face precizarea că subiectul trebuie să 
țină ochii închişi în timpul efectuării probei. 

Potrivit acestei metode, măsurătorile se fac pe două coordonate: ascendentă şi descendentă. În seria 
ascendentă se porneşte de la valoarea cea mai mică a deschiderii brațelor esteziometrului (identificate de 
subiect ca o singură atingere). Deschiderea celor două braţe (cursorul şi vernierul) se creşte treptat până 
când subiectul apreciază că a sesizat două atingeri. 

c) Sensibilitatea barestezică (de presiune) se determină cu ajutorul baresteziometrului. Cel mai 
cunoscut, baresteziometrul Eulemburg, este format dintr-o tijă metalică, şi care, la apăsare pe o suprafață 
tegumentară a subiectului, acţionează arătătorul pe un cadran marcat şi etalonat în grame (0 — 500 gr). 
Subiectul trebuie să aprecieze intensitatea apăsării cu pârghia barestiometrului în diferite zone (se 
calculează media). 

d) Sensibilitatea palestezică (vibratorie) se determină prin aşezarea pe piele a mânerului unui 
diapazon în vibrație. Pe un număr de diapazoane apropiate ca frecvență se poate stabili capacitatea 
subiectului de a sesiza cele mai mici diferențe între acestea (prag diferenţial palestezic). 

e) Sensibilitatea termică (pentru cald şi rece) se determină cu diverse tipuri de termoesteziometre. 
Acestea pot fi simple (ca de exemplu termoesteziometrul Righini), sau complexe (ex. termocuplele). 

f) Acuitatea tactilă se poate determina prin mai multe procedee, între care menționăm: 

e cu ajutorul tactometrului; 

e cu ajutorul plăcilor tactile. 

Tactometrul (sau tactilometrul Schultze) este un dispozitiv de angrenaje mecanice care, la acționarea unui 
buton, denivelează două suprafeţe metalice lucioase, făcând astfel să apară un şanţ între ele. Manipulând acest 
buton, subiectul trebuie să crească sau să egalizeze, după caz, prin pipăire cu degetul, sant! apărut. Abaterea se 
citeşte la o fantă de observare. 

Plăcuţele tactile Moede (în număr de 10) au grosimi diferite. Prin pipăire, subiectul trebuie să 
ordoneze (crescător sau descrescător), după grosime, plăcuţele date de experimentator. Aprecierea se face 
pe baza sumei brute a abaterilor, astfel: 


Ordinea reală a|1|2[13|4|15|1617|8|9| 10 
plăcuţelor 

Ordinea apreciată de|1|2[14|5[131618|7|9| 10 
subiect 

Diferenţa nenea 0|0|1|1|2|0|1|1|0| 0 


Suma 1+1+2+1+1 =6 
Pe o scară de rang se pot ordona subiecţii după acuitatea lor tactilă. 
Lucrare de laborator: se vor exersa ambele tehnici de determinare a acuităţii tactile. 


4.2. Sensibilitatea vizuală 

A. Pragul diferenţial vizual, a cărui valoare a fost stabilită potrivit legii Bouguer-Weber-Fechner la 
1/100, se poate determina, printre altele, cu ajutorul fotometrului şi platiscopului. 

Fotometrul este dotat cu un vizor care permite observarea unui disc, la lumină albă sau colorată, cu 
ajutorul unor filtre speciale. Discul poate fi: luminat pentru câte o jumătate, astfel încât, în timp ce una din 
emisfere poate fi întunecată, cealaltă poate fi iluminată, ca în figura de mai jos. 


Discul fotometrului 
E, = emisfera 1 
E» E» = emisfera 2 


Procedura experimentală poate fi folosită în două variante: 

a) Subiectul are sarcina să aducă discul la acelaşi nivel de iluminare, manevrând tamburul cu care 
este echipat fotometrul; 

b) Subiectul priveşte discul timp de 1-3 minute (aprox.) la o intensitate de iluminare cunoscută. 
După această perioadă se creşte (sau scade, după caz) nivelul de iluminare a discului, cu fracțiuni mici, 
până când subiectul sesizează o nouă calitate a senzaţiei luminoase (mai intensă sau mai slabă, după sensul 
în care a fost modificată iluminarea). 

Platiscopul este alcătuit dintr-un dreptunghi metalic, prevăzut cu două fante (deschizături) a căror 
mărime poate fi reglată cu un buton de acţionare. 

Valoarea deschiderii fantelor este indicată de un instrument de măsură (tip şubler cu 1/10 mm). 

B. Determinarea acuităţii vizuale 

Prin acuitate vizuală se înțelege capacitatea ochiului de a distinge distanțele mici dintre obiecte, sau 
distanța minimă la care subiectul distinge două „„pete” de lumină în loc de una singură, sau două puncte 
negre (sau două linii orizontale), atunci când distanţa dintre acestea este foarte mică. 

C. Determinarea cromosensibilităţii 

Sensibilitatea cromatică poate fi testată pe direcția tonalității cromatice şi a saturație. 

a) Pentru cercetarea tonalităţii cromatice se foloseşte fotometrul (colorimetrul) ca cel descris 
(fotometrul Pulfrich), cu observaţia că aici se folosesc filtrele colorate. Aceste filtre lasă să treacă numai 
razele spectrale cu o anumită lungime de undă, corespunzătoare celor 7 culori (r.0.g.v.a.1.v.). Procedura 
este identică: se fixează o emisferă la o tonalitate dată (reper), subiectul trebuind să aducă şi cealaltă 
emisferă la aceeaşi valoare. Se citesc abaterile, pe care bază se apreciază sensibilitatea subiectului față de 
tonul cromatic. 

b) Pentru cercetarea capacităţii de diferențiere a culorilor după saturație se foloseşte metoda 
discurilor rotative. Discul rotativ are sectoare în care culorile de comparat se află în proporții diferite. Prin 
învârtirea discului, cu un motoraş electric, se stabileşte capacitatea subiectului de diferenţiere a saturaţiei, 
în funcție de numărul de trepte minime sesizate între culoarea albă şi culoarea spectrală pură. 


4.3. Determinarea tulburărilor sensibilităţii cromatice. 

Vederea culorilor prezintă importanță practică mare (în exercitarea unor profesiuni, îndeosebi din 
domeniul transporturilor). S-a constatat statistic că există o răspândire relativ mare a tulburărilor de cromo- 
sensibilitate. În consecință, în profesiunile la care se utilizează coduri cromatice (şoferi, feroviari, aviatori 
etc.), integritatea sensibilităţii cromatice este indispensabilă. 

Cecitatea pentru culori a fost observată pentru prima dată de fizicianul englez John Dalton (1794), el 
însuşi deficitar cromatic (de unde şi denumirea de „daltonism” dată cecităţii pentru anumite culori). 


4.4. Determinarea câmpului vizual şi perimetrul culorilor 

Câmpul vizual reprezintă întinderea vederii fără modificarea fixaţiei privirii. El se determină cu 
ajutorul unui aparat denumit perimetru vizual. În forma sa simplă, un perimetru vizual este format dintr- 
un semicerc la centrul căruia se află punctul de fixare a vederii, de la care se face notarea în 80° pentru 


fiecare jumătate a semicercului (prin urmare, reperul de fixare a privirii constituie şi punctul ,„0” al 
perimetrului). 


4.5. Imagini consecutive 

Senzaţia vizuală nu încetează brusc, o dată cu încetarea acțiunii excitantului. După încetarea 
acțiunii excitantului, ca efect postacţional al său (cu mecanism fotochimic periferic şi nervos central) pe 
retină rămâne o urmă care determină o imagine consecutivă. Prin urmare, imaginea consecutivă 
constituie o perseverare a senzației vizuale, după ce acțiunea excitantului a încetat. Imaginea 
consecutivă poate fi pozitivă, când imaginea perseverentă este identică cu caracteristicile excitantului, şi 
negativă, când această imagine are caracteristici inverse excitantului. 


4.6. Determinarea sensibilităţii auditive 

4.6.1. Precizări terminologice şi parametrice. Oscilaţiile acustice se propagă, în aer, la +16 cu 
viteza de 340 m/s, care creşte la temperaturi mai înalte (343,2 m/s la +209; 386,5 m/s la 1009). În lichide, 
viteza sunetului este mai mare, iar în corpurile solide şi mai mare (peste 800 m/s). 

Principalii parametri fizici ai sunetelor sunt: 

a) frecvența oscilaţiilor: se percepe psihologic ca înălțime a sunetelor. Registrul de frecvențe 
pentru care urechea omenească este sensibilă se întinde între 20 Hz şi 20 KHz (20.000 Herţi). Peste 20 
KHz vorbim despre ultrasunete (nu sunt percepute de om). Cu cât frecvenţa oscilaţiilor este mai mare, 
cu atât sunetele sunt mai înalte şi invers. Exemple de sunete înalte: fluieratul, piuitul, vocea de soprană; 
joase: basul, trombonul etc. 

b) amplitudinea oscilaţiilor acustice determină intensitatea sunetelor (energia transportată de unda 
sonoră pe unitatea de timp). Intensitatea ca parametru fizic al energiei oscilaţiilor se percepe subiectiv ca 
tărie a sunetelor. Potrivit legii Bouguer- Weber-Fechner între excitație şi senzaţie (creşterea lor) există 
un raport logaritmic. Acest raport se aplică şi în relaţia dintre intensitatea fizică a oscilaţiilor şi senzația 
de tărie a sunetelor. În acest sens, au fost adoptate convențional unităţi logaritmice, numite decibeli (dB), 
care să exprime acest raport. 

c) Forma oscilaţiilor: Sunetele pot fi simple sau compuse. Sunetul pur (tonul) se caracterizează 
prin forma sinusoidală a oscilaţiilor. Sunetele care au oscilații mai complexe şi o formă nesinusoidală se 
numesc sunete complexe. Astfel, orice oscilație compusă este formată dintr-un număr de oscilaţii 
simple, de diferite frecvenţe şi amplitudini (intensităţi). Oscilaţiile sinusoidale simple care formează o 
oscilație compusă se numesc armonici (uneori octave). Frecvenţele armonicelor sunt întotdeauna de un 
număr întreg de ori mai mari decât frecvenţa oscilației compuse, adică sunt multipli ai acestei frecvenţe. 
vom insista asupra audiometriei ca fiind cea mai uzuală. Sensibilitatea auzului în raport de frecvența 
sunetelor din registrul audibil, funcție de tărie, se măsoară cu audiometrul. Un audiometru electronic 
este echipat cu generator de tonuri pure, reglabile în frecvenţă (Hz) şi în tărie (dB). Prin dispozitive 
speciale, audiometrul asigură producerea de tonuri continui şi intermitente. 

4.6.3. Localizarea sonospaţială 

e La precizia localizării sursei de sunet participă mai mulţi factori între care mai importanți sunt 
diferența de fază de excitație şi amplitudinea oscilaţiilor. 

a) Diferenţa de fază de excitație poate fi pusă în evidenţă prin aşezarea unei perechi de căşti cu 
tuburi la urechile subiectului. Sunetul este condus la urechi cu ajutorul a 2 tuburi (furtune), care pot fi 
egale sau inegale între ele. Dacă tuburile sunt egale ca lungime, subiectul localizează sursa în planul 
median, deoarece ambele urechi sunt excitate simultan. Dacă însă unul din tuburi este mai scurt, 
subiectul va localiza sursa în direcția urechii la care sunetul ajunge mai repede, întrucât va fi excitată 
înaintea celei defavorizate (apare defazajul excitaţiei). 

b) În fapt, în realizarea localizării spaţiale a sunetelor, în afară de defazajul de excitație participă şi 
amplitudinea oscilaţiilor. Pentru a ajunge la receptorul (urechea) defavorizat, oscilaţiile pierd din 
energie, astfel încât apare şi o diferență de intensitate a excitaţiei, atunci când există o diferenţă de fază. 
La frecvențele joase diferenţa de fază este dată de întârzierea cu care unda sonoră ajunge de la o ureche 


la cealaltă. La frecvențele înalte, a căror lungime de undă este mai mare decât distanţa dintre cele două 
urechi, diferența de fază provine din diferenţa de intensitate aplicată fiecărei urechi. 


4.7. Determinarea sensibilităţii gustative şi olfactive 

4.7.1. Determinarea pragurilor gustative se face prin aplicarea, cu ajutorul unei pipete gradate, a 
unor soluţii apoase din substanţele gustogene pure, în diferite zone de pe limbă. Tehnica este laborioasă 
şi insuficient de probantă, dacă ținem seama de rezultatele contradictorii obținute de diverşi cercetători. 

4.7.2. Tehnici de măsurare a pragurilor olfactive: 

a) Olfactometrul Zwadermaker se compune din 2 tuburi, unul exterior din metal, care închide etanş 
pe cel interior din porțelan poros în care se îmbibă substanța odorantă. 

b) Marcajul pe hârtie de filtru (procedeul chimiştilor parfumeri). Pe pătrăţele de hârtie cu latura de 
1 cm. se marchează (prin îmbibare) diferite concentraţii ale substanţei odorigene. 


Partea a II-a 
MODELAREA EXPERIMENTALĂ A PERCEPȚIEI ȘI A UNOR PROCESE PSIHICE 
SUPERIOARE 
(ATENȚIE, GÂNDIRE, LIMBAJ ȘI MEMORIE) 

4.8. Modelarea experimentală a percepţiei 

4.8.1. Percepția mărimii: A. H. Haloway şi E. G. Boring au prezentat subiecților obiecte sub 
diferite unghiuri pentru a fi identificate. Ca urmare a rezultatelor obținute, s-a conchis că există factori 
determinanţi în percepția mărimii (cum sunt unghiul vizual şi dimensiunea imaginii retiniene). De 
asemenea, intervin şi indicatorii secundari pentru menţinerea constantei mărimii atunci când unghiul 
vizual variază în funcţie de schimbarea distanţei (caracterul reflex al constantei de mărime). Acesta 
rezultă dintre asocierea dintre punctele retiniene excitate şi impulsurile kinestezice de la muşchii ciliari, 
care variază în funcţie de distanța dintre ochi şi ecranul pe care se proiectează imaginea (legea lui 
Emmert, 1881). 

4.8.2. Percepția formei: Putem vorbi şi despre o constantă a formei obiectelor percepute vizual 
sau/şi cutanat, în special pentru obiectele familiare, chiar dacă variază condiţiile de percepere ale 
acestora. 

4.8.3. Figuri duble: în viaţa de toate zilele, percepţia obiectelor se face prin delimitarea lor de fond 
(tablourile de pe pereți, cuvintele de pe pagină etc.). Dinamica percepției fond-figură (oscilaţiile 
percepţiei) poate fi studiată pe baza examinării figurilor duble (reversibile). 

4.8.4. Percepția timpului poate fi studiată experimental prin mai multe procedee; 

a) timp vid şi timp plin: se cere subiectului să evalueze unităţi de timp atunci când nu face nimic şi 
atunci când efectuează o activitate dată (citeşte, scrie, calculează etc.); 

b)evaluare verbală: subiectul apreciază verbal durata unei activități; 

c)evaluare prin reproducere: experimentatorul fixează o durată (de ordinul secundelor) şi cere 
subiectului să o estimeze. Se notează abaterile de supra sau de subestimare; 

d)evaluarea prin producere: subiectul trebuie să semnaleze sfârşitul unei activități, fixată de 
experimentator. 

Menţionăm efectul unor substanțe farmacodinamice şi droguri asupra evaluării timpului. 

4.8.5. Percepția mişcării: cercetările experimentale au fost iniţiate de psihologii structuralişti 
(Wertheimer) şi sunt reluate astăzi din perspectiva detecţiei şi ghidării prin radar a unui mobil în 
mişcare. Percepția mişcării vizează aprecierea capacităţii unui subiect de a percepe mişcarea unui mobil 
în unitatea de timp (deplasarea, accelerarea şi decelerarea, durata de străbatere a unui spațiu dat din 
diferite poziţii ale observatorului faţă de rută etc.). 

4.8.6. Iluzii perceptive: 

a) Iluzia de greutate (Charpeutier): cântărind în mână două greutăţi egale ca masă, dar având 
volume diferite, obiectul mai mare ni se va părea mai uşor, deoarece ne aşteptăm să fie mai greu; 

b)lluzia haptică (de apucare): subiectul, cu ochii închişi, primeşte simultan în fiecare mână câte o 
bilă (de lemn sau minge), una mai mare şi cealaltă mai mică. Subiectul, prin palpare, trebuie să 


aprecieze care este mai mare. După un şir de repetări, dăm subiectului două bile egale ca mărime. 
Subiectul va aprecia, eronat, că în mâna în care a avut o bilă mai mare, acum are una mai mică decât în 
cealaltă. 

c) Iluzii perceptive pot să apară şi la nivelul altor modalități de recepție (văz, auz etc.). Cele mai 
cunoscute sunt aşa numitele iluzii optico-geometrice, dintre care menționăm: iluzia Miller-Lyer 
(2 segmente de dreaptă egale, dar mărginite diferit la capete — una cu săgeți închise, cealaltă cu săgeți 
deschise — par inegale); iluzia optică de verticalitate (Wundt): 2 segmente de dreaptă egale, aşezate 
perpendicular una peste alta (verticala pe orizontală), linia verticală va părea mai înaltă decât cealaltă 
datorită obişnuinţei noastre de a supraestima obiectele pe verticală (blocuri de locuinţe, obiectele 
naturale din decor etc.). 

d)lluzia de mişcare (cea mai importantă prin efectele ei uneori generatoare de accidente), un 
punct luminos într-o încăpere întunecată pare că se mişcă (efectul dispare dacă apar şi alte puncte 
luminoase); privind de pe un pod o apă curgătoare, la un moment dat pare că, „te deplasezi tu”, pleacă 
trenul în care stai şi pare că pleacă cel de pe linia vecină etc. 

Mişcarea aparentă, denumită fenomenul „phi” (fi), stă la baza perceperii mişcărilor de pe pelicula 
cinematografică (mişcare stroboscopică). 

e) Iluzia care afectează forma mișcării (fenomenul Pulfrich): mişcare pendulară a unui obiect dă 
un puternic efect stereoscopic şi a forma unei elipse; 

f) Iluzia care afectează forma mobilului (efectul Auersperg-Buhmester): mişcarea poate 
deforma forma obiectului; 

g)Iluzia de aplitudine a mişcării (A. Michotte): un mobil în mişcare A în spatele unui mobil B 
pare că îl împinge pe acesta dacă se opreşte la contactul cu el. 


5. MODELAREA EXPERIMENTALĂ A ATENȚIEI 

5.1. Evidenţierea particularităţilor atenţiei 

a) Ilustrarea stabilităţii atenţiei: se examinează o figură dublă (de ex. soţia şi soacra) şi se notează 
numărul schimbărilor pe unitatea de timp (de ex. 1 minut). 

b)Pentru volumul atenţiei: dacă se prezintă la tahistoscop (aparat cu expunere scurtă) diferite 
imagini, cuvinte sau obiecte, se va observa că subiectul va percepe, în 1/10 secunde, aproximativ 4-6 
elemente independente; volumul percepției creşte dacă elementele intră într-un context logic (de ex. 
dacă literele formează cuvinte cunoscute, putem percepe 3-4 cuvinte a câte 3-4 litere, respectiv aprox. 
15-17 litere). 

c) Distribuţia atenţiei: cerem subiectului să scrie numerele de la 1 la 20 simultan cu numărarea lor 
inversă, cu voce tare (de la 20 la 1); sau cerem să citească un text şi în acelaşi timp să facă semnele + -, 
+ — etc.; sau două persoane citesc texte diferite, în timp ce subiectul sortează nişte imagini. În final, 
cerem subiectului să reproducă ce a înţeles din cele două texte şi apreciem corectitudinea sortării 
imaginilor; 

d)Deplasarea atenţiei: uşurinţa trecerii de la o activitate la alta; unii oameni fac acest transfer 
uşor, alții mai greu (sunt mai rigizi). 

e) Probe speciale de atenţie, cum sunt diferitele teste de distribuţie şi concentrare a atenţiei 
(Bourdon, Sterzinger, Praga etc.) în care se barează unele litere sau cifre după anumite reguli. 

5.2. Studiul detecţiei şi urmăririi semnalelor 

a) Modelul testului de vigilență (vigilance task), care este în fapt sarcină de detecție, a fost introdus 
de MackWorth (1950) sub denumirea de testul ceasului (clock test). Subiectul trebuie să supravegheze 
mişcarea unui secundar pe un cadran în 100 de secunde şi să reacționeze motor (să apese pe un buton) la 
anumite repere atinse de acul indicator. Aceste repere erau dispuse la intervale neregulate şi erau 
semnalizate vizual. 

5.3. Măsurarea performanțelor în sarcinile de vigilență. 

Performanţa se poate exprima prin procentajul de semnale detectate într-o durată de timp dată (sau 
prin procentajul de subiecți care detectează un semnal). Într-o sarcină de vigilență performanțele por fi 
influențate de 9 variabile esenţiale: 1) frecvenţa semnalelor; 2) intervalul dintre ele; 3) mărimea 
semnalului; 4) cunoaşterea rezultatelor; 5) factorii de ambianţă; 6) cunoaşterea locului de apariție a 


semnalelor; 7) alternarea periodică dintre odihnă şi activitate; 8) stimulii externi neaşteptați; 9) motivaţie 
(Baker, 1960). 

5.4. Condiţii experimentale în sarcinile de detecție 

Pentru modelarea în laborator a sarcinilor de detecție intensitatea stimulilor trebuie să se situeze la 
valori puţin peste programul liminar, la aceasta se adaugă următoarele: a) frecvenţa semnalelor trebuie să 
fie mică, iar apariţia lor să fie neregulată; b) raportul dintre stimulii relevanţi şi cei nerelevanți să fie mare; 
c) sarcina de vigilenţă trebuie să fie continuă şi de durată (să dureze cel puţin 1-2 ore). Probele de scurtă 
durată nu sunt semnificative pentru sarcinile de detecție. 


6. MODELAREA EXPERIMENTALĂ A GÂNDIRII 

6.1. Metode privind însuşirea noţiunilor 

a) Metoda definiţiei atestă capacitatea subiectului de a explica înțelesul unei noțiuni ca şi 
posibilitatea utilizării ei corecte. Între definirea noţiunii şi utilizarea ei adecvată poate exista, adeseori, o 
disjuncţie: copiii, spre exemplu, pot să opereze mai uşor cu noţiunile decât să le definească în mod 
corespunzător. În cercetările experimentale privind formarea noțiunilor la copii solicităm subiecții (scris 
sau oral) să răspundă la întrebări printr-un singur cuvânt (de ex. cu ce se acoperă casele, cine scoate 
cărbuni din pământ etc.) 

b) Metoda simbolizării: pentru studierea procesului de formare a noțiunilor în stare „pură” — fără a 
fi influenţat de cunoştinţele anterioare ale subiectului — s-au construit cuvinte fără înțeles, deci artificiale, 
dar care simbolizau însuşiri noţionale ale unor grupe de obiecte. C. L. Hull (1920) a asociat diferite 
cuvinte fără înţeles cu litere chinezeşti, în care caracterele grafice ale acestor litere aveau acelaşi radical 
pentru însuşirile identice ale unor obiecte. 

6.2. Cercetarea experimentală a operaţiilor şi calităților gândirii 

6.2.1. Probe pentru studierea analizei şi sintezei: 

a) Subiectul trebuie să aranjeze în succesiunea corespunzătoare o serie de imagini prezentate 
aleatoriu, pentru a constitui o povestire logică; 

b) Din cuvinte izolate să alcătuiască o povestire cursivă; 

c) Ordonarea unor noţiuni disparate, în succesiunea lor logică (de ex.: pompieri — chibrit, foc stins, 
casă în flăcări, apă); 

d) Ordonarea corectă a cuvintelor dintr-o propoziţie, pentru a avea sens logic (de ex.: „din moară 
multe spre munte roți curge şi de vale mână râul”). 


6.2.2. Probe pentru comparaţie şi analogie: 

a) Identificarea asemănărilor şi deosebirilor dintre noțiuni prezentate pereche (de ex.: pisică — şoarece; 
iarbă — copac; ploaie — zăpadă etc.); 

b) Identificarea relaţiei dintre două noțiuni şi găsirea unor noțiuni cu raporturi similare (de ex. vară — 
ploaie; iarnă — ?; pisică — păr; pasăre ...?). 

6.2.3. Probe de rapiditate a gândirii: 

a) Identificarea operaţiilor de ordonare a unui şir de numere şi continuarea, pe această bază, a 
şirului (de ex.:2, 4, 6, 8, 10 ...; 5, 7, 8, 7, 9, 8, 10... ; etc. să se continue şirul cu cel puţin două cifre 
corecte: 12, 14; 9, 11, 10, 12). 

b) Aprecierea vitezei de rezolvare a unor probleme (de ex.: un ou şi jumătate costă un leu şi 
jumătate. Cât vor costa 10 ouă; un melc a căzut într-o fântână de 20 m. Ca să iasă afară, urcă în fiecare 
zi câte 5 m, dar noaptea cade 4 m înapoi: După câte zile ajunge el la gura fântânii?). 

6.2.4. Pentru aprecierea independenţei gândirii: 

a) identificarea aspectului critic al gândirii: capacitatea de a sesiza situaţii nerealiste; pentru copii 
mai mici se prezintă imagini absurde (ex.: un cocoş care înoată pe un lac; sau, copii la săniuş, iar afară 
sunt copaci înverziți şi pomi cu fructe etc.; pentru copii mai mari: „am 3 frați: Ion, Vasile şi eu”; un 
motociclist a căzut şi a murit: a fost dus la spital şi sunt puţine speranţe că va scăpa cu viaţă etc. 

6.2.5. Pentru testarea gândirii creative: 


Modalităţile de rezolvare a problemelor constituie un mijloc important de urmărire a dinamicii 
proceselor de gândire la un subiect dat. Putem urmări: capacitatea de înțelegere, ritmul de înțelegere 
(perspicacitatea), tipul de gândire etc. 

Principalul factor cognitiv al creativităţii îl constituie flexibilitatea gândirii (Al. Roşca). E. P. 
Torrance a elaborat o serie de teste pentru evaluarea gândirii creative. În baza datelor sugerate de o 
figură incompletă, autorul identifică următorii factori ai creativității: fluenţa, flexibilitatea, originalitatea, 
elaborarea, capacitatea de esenţializare etc. 


7. DIRECȚIILE DE CERCETARE EXPERIMENTALĂ 
A LIMBAJULUI 

7.1. Aspecte statistic-matematice (informaţionale) 

a) distribuția statistică a cuvintelor în ce priveşte frecvența şi percepția lor în vorbire. Pragurile de 
recepție pot fi determinate cu tahistoscopul; 

b) la nivelul distribuţiei şi organizării secvențiale vocea dictorului este modificată de emoţii (în 
înălțime, timbru, debit şi nivel de intensitate). 

c) identificarea limbajului dictorului după modul de structurare propozițională a cuvintelor (după 
stilul de compunere a propoziției, bogăţia lexicală, corectitudinea şi claritatea exprimării etc.). 

7.2. Designul cercetării limbajului la nivelul recepţiei şi al proiecției 

a)La nivelul sonor fonematic se au în vedere elemente ca viteza şi corectitudinea percepţiei 
fonemelor şi cuvintelor precum şi rezistența limbajului la perturbații şi distrageri. Pentru determinarea 
gradului de descifrabilitate fonematică şi semantică, funcție de frecvenţă şi complexitate structurală se pot 
folosi: sunete cu cel mai înalt grad de descifrabilitate (vocale); cu grad scăzut (consoane disjunctive); cu cel 
mai scăzut (consoane corelative); silabe simple şi combinații de silabe (cupluri şi triplete) etc. 

b) Studiul structurilor intraverbale: experimentul asociativ — verbal (experimentatorul pronunță un 
cuvânt stimul (inductor) şi subiectul trebuie să răspundă cât mai repede, cu primul cuvânt care-i vine în minte 
— indus). 


8. MODELAREA EXPERIMENTALĂ A MEMORIEI 

Elementele mnezice pot fi prezentate (scrise) pe o planşă sau pe tablă, sau pronunţate oral (cu vocea 
sau, de preferat, cu înregistrare pe bandă magnetică). Aceasta pentru a se asigura un control riguros asupra 
timpului de pronunțare / expunere. Mnemometrele, aparate care asigurau ritmicitatea şi timpul de expunere, 
au devenit caduce datorită dificultăţilor de utilizare. 

Faţă de investigaţiile mnemotehnice clasice, inițiate de Ebbinghaus, s-au adăugat de-a lungul 
timpului şi altele, încât astăzi dispunem de un arsenal metodologic bogat, în materie. 

Prezentăm principalele metode de cercetare experimentală a memoriei. 
Metoda întinderii (sau a memoriei imediate): subiecții primesc pentru memorare o listă de cifre, litere, 
silabe, cuvinte etc. în care numărul elementelor mnezice este dispus în ordine crescătoare (performanţa este 
exprimată prin numărul cel mai mare de elementele reproduse imediat); 
Metoda elementelor reţinute: volumul de elemente mnezice depăşeşte capacitatea memoriei 
imediate (de ex. 45 de elemente). Se notează numărul şi ordinea elementelor scrise de subiecți şi se 
apreciază, astfel, volumul şi corectitudinea memoriei imediate; 
Metoda timpului de achiziţie: se apreciază timpul sau numărul de repetiţii necesare subiectului 
pentru a stăpâni bine materialul; 
Metoda ajutorului: în procesul memorării subiectul este ajutat (corectat) până ce poate reproduce 
corect. Se notează fie numărul erorilor, fie numărul de intervenții necesare; 
Metoda economiei: se face o comparaţie între reproducerea după memorarea inițială (numărul de 
repetiții) şi repetițiile necesare rememorării; 
Metoda perechilor asociate: se dau spre memorare perechi de cuvinte cu sens (de ex. găină-ou) şi 
fără sens (de ex. pod-camfor). Se va demonstra că volumul memoriei este mai mare pentru perechile 
asociate; 

Metoda recunoaşterii: a) se prezintă subiectului un stimul oarecare şi i se cere ca, după o 
perioadă de timp, să-l recunoască (memorie senzorială); b) se prezintă subiectului 20 de imagini 


(fotografii) una câte una (de ex. figuri de bărbaţi sau femei), după care se amestecă cu alte 20 de figuri 
(nevăzute de subiecți) şi i se cere să le recunoască. Performanţa se apreciază prin relaţia R.c — R. e/N 
unde R.c sunt recunoaşteri corecte, Re reprezintă recunoașteri eronate, iar N numărul stimulilor. 
Metoda este psihodiagnostică pentru aprecierea fidelității memoriei în selecţia personalului din poliţie, a 
martorilor etc. 


BIBLIOGRAFIE OBLIGATORIE 
1. Nicolae Lungu, Psihologie experimentală, Editura Fundaţiei România de Mâine, Bucureşti, 2002. 
2. Mihai Golu, Fundamentele psihologiei,vol 1 şi 2, Editura Fundaţiei România de Mâine, Bucureşti, 
2003. 
3. Mihaela Minulescu, Teorie şi practică în psihodiaenoză, Editura Fundaţiei România de Mâine, 
Bucureşti, 2003. 
4. Grigore Nicola, Istoria psihologiei, Editura Fundaţiei România de Mâine, Bucureşti, 2002. 


TESTE DE AUTOEVALUARE 


1.Variabila dependenta este reprezentata de: 
raspunsul subiectului 
stimul 
personalitatea subiectului 
factorii de mediu 


pese] 


2.Reactia subiectului este intr-un experiment variabila: 
a. perturbatoare 
b. independenta 
c. dependenta. 


3.Spre deosebire de experiment, testul: 
a. masoara si apreciaza statistic fenomenul studiat in scopuri psihodiagnostice precise 
b. dezvaluie cauzalitatea fenomenului studiat. 


4. Ipoteza reprezinta : 
a. o prezumtie 
b. o metoda de evaluare 
c. o opinie validata 


______ S.Sistemul morfofunctional cel mai afectosensibil este: 
a. sistemul digestiv 

b. sistemul urinar 

c. sistemul cardio-vascular 


_____  6.Modelarea experimentala reprezinta : 

a. aparatura de laborator 

b. comportamentul determinat de variabila independenta 
c. factorii perturbatori. 


_____  7.Seria cromatica cuprinde: 
a. cele 7 culori spectrale 


b. culorile alb si negru 
c. culorile rosu si verde 


_____  8.Peste 780 ml! avem spectrul: 
a. ultraviolet 

b. infrarosu 

c. vizibil 


____  9.Deplasarea maximului de cromosensibilitate spre zona albastra a spectrului, in conditiile 
trecerii de la vederea diurna la cea crepusculara, a fost descrisa prima data, de : 
a. Granit 
b. Purkinje 
c. Helmholtz 


10.Hemeralopia (orbul gainilor) semnifica : 
a. cecitatea nocturna si crepusculara 
b. acromatopia pentru rosu 
c. deficit de conuri 


11. In functie de zonele de pe retina conurile sunt mai dense in : 
a. zona periferica 
b. zona de origine a nervului optic 
c. zona foveei centrale 


__ I2.Criteriile de evaluare predictiva a unui test sunt : 
a) sugestibilitatea 

b) validitatea 

c) fidelitatea 

d) sensibilitatea 


13.Preferintele cromatice sunt structurate functie de : 
a) sex 
b) vointa 
c) varsta 
d) personalitate 
e) factori socio-culturali (traditii, educatie) 


14.Imaginile consecutive pot fi : 
a) neutre 
b) negative 
c) pozitive 


_ 15.Atributele psihosociale simbolizate de culoarea albastra sunt : 
a) egoismul 

b) statornicia 

c) speranta 

d) asteptarea 


